CELEX: 62009CN0162
Language: mt
Date: 2009-05-08 00:00:00
Title: Kawża C-162/09: Talba għal deċiżjoni preliminari mressqa mill-Court of Appeal (England & Wales) (Civil Division) (Ir-Renju Unit) fit- 8 ta’ Mejju 2009 — Secretary of State for Work and Pensions vs Taous Lassal

4.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 153/29
            
         Talba għal deċiżjoni preliminari mressqa mill-Court of Appeal (England & Wales) (Civil Division) (Ir-Renju Unit) fit-8 ta’ Mejju 2009 — Secretary of State for Work and Pensions vs Taous Lassal
   (Kawża C-162/09)
   2009/C 153/55
   Lingwa tal-kawża: L-Ingliż
   
      Qorti tar-rinviju
   
   Court of Appeal (England & Wales) (Civil Division)
   
      Partijiet fil-kawża prinċipali
   
   
      Rikorrent: Secretary of State for Work and pensions
   
      Konvenuta: Taous Lassal
   
      Domandi preliminari
   
   
               1)
            
            
               F’ċirkustanzi fejn (i) ċittadina tal-UE waslet fir-Renju Unit f’Settembru 1999 bħala ħaddiema u baqgħet hemm bħala ħaddiema sa Frar 2005 (ii) iċ-ċittadina tal-UE umbgħad telqet mir-Renju Unit u rritornat fl-Istat Membru li hija ċittadina tiegħu għal perijodu ta’ 10 xhur (iii) iċ-ċittadina tal-UE rritornat fir-Renju Unit f’Diċembru 2005 u rresediet hemmhekk b’mod kontinwu sa Novembru 2006, meta ressqet talba għal assistenza soċjali:
               L-Artikolu 16(1) tad-Direttiva 2004/38 tal-Parlament Ewropew u tal-Kunsill tad-29 ta’ April 2004 għandu jiġi interpretat fis-sens li dan jagħti lil dik iċ-ċittadina tal-UE dritt ta’ residenza permanenti minħabba l-fatt li hija kienet legalment residenti, skont strumenti tad-dritt Komunitarju preċedenti li jagħtu dritt ta’ residenza lil ħaddiema, għal perijodu kontinwu ta’ ħames snin li ntemm qabel it-30 ta’ April 2006 (id-data sa meta l-Istati Membri kellhom jittrasponu d-Direttiva)?